b'\n_START_ARTICLE_\nCongregaci\xc3\xb3 de la doctrina de la Fe\n_START_SECTION_\nEl segle XX\n_START_PARAGRAPH_\nEn 1908 el Papa Pius X va reorganitzar la Congregaci\xc3\xb3 i va canviar-li el nom pel de Sacra Congregaci\xc3\xb3 del Sant Ofici. En 1917 el Sant Ofici va rebrenovament la compet\xc3\xa8ncia sobre l\'\xc3\x8dndex de llibres prohibits, perqu\xc3\xa8 fos actualitzat, retirant-lo de la Congregaci\xc3\xb3 de l\'\xc3\x8dndex, la qual va ser suprimida._NEWLINE_El 7 de desembre de 1965 el Papa Pau VI va redefinir i ampliar les compet\xc3\xa8ncies i l\'estructura de la Congregaci\xc3\xb3, i canviant l\'antic nom de Sant Ofici per l\'actual mitjan\xc3\xa7ant el motu proprio Integrae servandae. Fins al 1968, el prefecte de la Congregaci\xc3\xb3 era el Papa, el qual, per\xc3\xb2, poques vegades s\'exerc\xc3\xad aquesta funci\xc3\xb3, delegant aquesta tasca a un cardenal, amb el t\xc3\xadtol de secretari. A partir d\'aquesta data el t\xc3\xadtol de prefecte va passar al cardenal col\xc2\xb7locat al capdavant del departament i la secret\xc3\xa0ria \xc3\xa9s el segon c\xc3\xa0rrec m\xc3\xa9s alt en l\'ordre d\'import\xc3\xa0ncia de la congregaci\xc3\xb3._NEWLINE_Pau VI despr\xc3\xa9s va treballar l\'\xc3\xbaltima reforma de la Congregaci\xc3\xb3, i va canviar el seu nom pel de Sagrada Congregaci\xc3\xb3 per a la Doctrina de la Fe, actualitzant els m\xc3\xa8todes utilitzats per a l\'examen de les doctrines, i donant prefer\xc3\xa8ncia a la naturalesa positiva de la correcci\xc3\xb3 d\'errors de la pena de convicci\xc3\xb3, sobre la base que "la fe es defensa millor promovent la doctrina". En aquesta l\xc3\xb2gica de fet es va ser abolirl\'\xc3\x8dndex de llibres prohibits, l\'\xc3\xbaltima edici\xc3\xb3 del qual va ser publicada el 1948 sota el Papa Pius XII._NEWLINE_El 1983, quan entr\xc3\xa0 en vigor el nou Codi de Dret Can\xc3\xb2nic, l\'adjectiu sagrat va ser eliminat dels noms de totes les congregacions de la c\xc3\xbaria, de manera que el dicasteri va adoptar el seu nom actual, la Congregaci\xc3\xb3 per a la Doctrina de la Fe._NEWLINE_En 1988, amb la Constituci\xc3\xb3 Apost\xc3\xb2lica Pastor Bonus, Joan Pau II, torna a definir novament les compet\xc3\xa8nices, especificant la funci\xc3\xb3, la compet\xc3\xa8ncia i les regles de laCongregaci\xc3\xb3 per a la Doctrina de la Fe.\n_START_SECTION_\nOrganitzaci\xc3\xb3\n_START_PARAGRAPH_\nL\'organitzaci\xc3\xb3 i les tasques realitzades per la Congregaci\xc3\xb3 s\'especifiquen a la Constituci\xc3\xb3 Pastor Bonus de Joan Pau II (n\xc3\xbams. 48-55)._NEWLINE_La Congregaci\xc3\xb3 per a la Doctrina de la Fe es compon d\'un col\xc2\xb7legi de cardenals i bisbes al capdavant de la qual es col\xc2\xb7loca el cardenal prefecte, assistit pel secretari i el sotssecretari. La for\xc3\xa7a de treball es compon d\'alguns funcionaris coordinats pel Cap d\'Oficina: tracten els temes a seguir en funci\xc3\xb3 de la seva experi\xc3\xa8ncia i les diferents necessitats de la Congregaci\xc3\xb3.\n_START_SECTION_\nReunions\n_START_PARAGRAPH_\nLes reunions dels consultors, grups d\'experts cat\xc3\xb2lics que assisteixen als treballs de la Congregaci\xc3\xb3, es duen a terme setmanalment, i les seves opinions i an\xc3\xa0lisis s\xc3\xb3n discutits pel Col\xc2\xb7legi dels cardenals de la Congregaci\xc3\xb3 amb vot deliberatiu. Cada decisi\xc3\xb3 est\xc3\xa0 subjecta a l\'aprovaci\xc3\xb3 final del Papa en una audi\xc3\xa8ncia especial._NEWLINE_La congregaci\xc3\xb3 es reuneix en sessi\xc3\xb3 ordin\xc3\xa0ria cada mes, i en sessi\xc3\xb3 plen\xc3\xa0ria almenys un cop l\'any.'